Гюнтер Айх
В края на август

Превод от немски: Венцеслав Константинов, —

chitanka.info

С бели кореми висят мъртвите риби

сред водната леща между тръстиките.

Враните имат крила да избягнат смъртта.

Понякога зная, че Бог

е загрижен най-много за дните на охлюва.

Построява му къща. Но нас не обича.

Бяло знаме от прах влачи по здрач автобусът,

когато прибира отбора по футбол.

Луната проблясва сред върбалака

ведно със звездата вечерница.

Колко си близо, безсмъртие, в крилото на прилепа,

в двойката фарове,

които по хълма се спущат.

1955

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.